სინგაპურის დროშა

სინგაპურის დროშა — სინგაპურის ერთ-ერთი ოფიციალური სახელმწიფო სიმბოლო. პირველი სახელმწიფო დროშა მიიღეს 1959 წელს, როდესაც სინგაპური ჯერ კიდევ დიდი ბრიტანეთის იმპერიის შემადგენლობაში იყო. 1965 წლის 8 აგვისტოს აღნიშნული დროშა გამოცხადდა დამოუკიდებელი სინგაპურის დროშად. 

დროშა შედგება ორი ჰორიზონტალური თანაბარი ზოლისაგან. ზემო წითელია, ხოლო ქვემო — თეთრი. წითელი ფერი ძმობისა და თანასწორობის სიმბოლოა, ხოლო თეთრი — სიწმინდის. ზემო მარცხენა კუთხეში გამოსახულია თეთრი ნახევარმთვარე და ხუთი წრეზე განლაგებული ვარსკვლავი. ნახევარმთვარე აღნიშნავს ახალგაზრდობას, ხოლო ხუთი ვარსკვლავი  დემოკრატიას, მშვიდობას, პროგრესს, სამართლიანობასა და თანასწორობას.

რესურსები ინტერნეტში

 The flag of Singapore at the World Flag Database
 Colours, Standards & Banners of Colonial Singapore
 Military and Paramilitary Flags of Singapore

კატეგორია:სინგაპურის სახელმწიფო სიმბოლოები
კატეგორია:დროშები ანბანის მიხედვით